## מבוא

מנהל כספים Ex או בקיצור (MMEX) הינה מערכת מקצועית לניהול כספים, לכל אלו שרוצים להתחיל לעקב אחר הכספים והרגלי הצריכה שלהם. המערכת מתבססת על עקרונות פשוטים, ובכך מאפשרת לכל אחד ללא כל ידע מוקדם בפיננסים או בניהול חשבונות, לנהל בהצלחה את כספם. MMEX עושה זאת על ידי ניסיון למדל את העולם הפיננסי האמיתי, לעזור לנו (המשתמשים) לשמור על כספינו. תוכנת מנהל כספים Ex, מבוססת קוד פתוח וחינמית לשימוש.

המטרה המרכזית של MMEX היא לפשט את תהליך המעקב אחר פעילות פיננסית, האמצעות תוכנה נוחה לשימוש סדיר ועל פי הצורך, שתעזור לנו לנהל מעקב אחר תנועות כספיות, מאין מגיע הכסף ואף חשוב יותר, לאן הולך הכסף שלנו, כל זאת על מנת לאפשר לנו לקבל החלטות טובות יותר בכל הנוגע לעתידנו הפיננסי.

תחשובו על מנהל כספים Ex כפנקס צ'קים ממוחשב המאפשר לנו לאזן את החשבונות שלנו, לארגן, לנהל ולהפיק דוחות כספים.

זהו גם כלי נהדר לקבלת מבט ממעוף הציפור על השווי הכלכלי שלנו.

מטרת מדריך זה היא לתת לנו (המשתמשים) הוראות בסיסיות לשימוש ב MMEX. ההוראות הפעלה אלו ימשיכו להתפתח צד בצד להתפתחות התוכנה. לכן נא בדקו את עמוד העזרה מערכת עם כל עדכון וגלו מה התחדש וכיצד לנצל טוב יותר את MMEX.

## עם הפנים לקראת איתנות כלכלית טובה יותר

להיות מסודרים בנהול הכספים מחיב מידה מסוימת של משמעת עצמית. ניהול כספים אלול להפוך מורכב בהעדר הבנה ברורה של כמה כסף נכנס לחשבונות שלנו ומהווים הכנסה וכמה כסף יוצא, אלו הן ההוצאות שלנו.

חוב בדרך כלל נוצר כאשר תזרים המזומנים הוא שלילי, כלומר, ההוצאות שלנו עולות על ההכנסה. אז אנחנו נאלצים ללוות כסף על מנת לשמור על תזרים מזומנים חיובי שיאפשר לנו להמשיך ולרכוש פריטים נחוצים.

הצעד הראשון לקראת בריאות הכלכלי טוב יותר, הוא לנהל רישום פיננסי מלא. רק כשיש לנו הבנה ברורה לאן הולך הכסף שלנו, נוכל לקבל החלטה מושכלת איפה ניתן לקצץ בהוצאות, כאשר תזרים המזומנים שלנו הופך לדחוק. אם נצטרך ללוות כסף, נוכל גם לנהל את החובות שלנו טוב יותר.

האם שמתם לב שהוצאתם 2,000 ש"ח על קנית סרטי DVD בשנה שעברה? כמה פעמים צפית בהם? אתם לא חושבים ש 2,000 ש"ח היו יכולים להיות מקור מצויין להוצאה הבילתי צפויה על תיקון הרכב שצץ אתמול? כמובן שאין תשובה של נכון או לא נכון לגבי הדרך בה אנו אמורים להוציא את הכסף שלנו. אחרי הכל, אנחנו אלו שהרווחנו את הכסף ואת הזכות להוציאו ובדרך שאנחנו מוצאים לנכון. אבל תמיד ניתן לגרום לכסף שלנו לעבוד קשה יותר עבורנו.

זה המקום שבו תוכנה לנהול כספים אישית נכנסת לתמונה. הם עוזרים לנו לפרוס ולארגן את הנתונים הכספיים ולתת לנו תובנה טובה יותר על מה שקורה. זכורו תמיד שהתוכנה, טובה ככל שתהיה, תלויה בטיב הנתונים שהוזנו לתוכה. זבל נכנס - זבל יוצא. אבל אם כבר התחלתם לחשוב על שימוש בתוכנה לניהול פיננסי אישי, אתם בדרך הנכונה להפוך כל שקל לבעל חשיבות.

המשיכו לקרוא כיצד להשתמש במנהל הכספים Ex.

## קונספצית מנהל הכספים Ex

מנהל כספים EX ממדל את החיים האמיתים כדי לסייעה לנו לשמור על כספנו.

בדרך כלל אנחנו מקבלים כסף ממישהו עבור שירות שספקנו, או מוצר שמכרנו. מה שנחשב הכנסה או הפקדה במערכת שלנו. כאשר אנו רוכשים פריט או משתמשים בשירות, הכסף שנשלם תמורתם יחשב כהוצאות או משיכה במערכת שלנו. האנשים מהם אנחנו מקבלים כסף או אלו שמקבלים את הכסף מאתנו יקראו מוטבים במערכת.

בתקווה שאנחנו לא מוצאים את כל הכסף שאנחנו מקבלים, ללא ספק נזדקק למקום כדי לשמור אותו. לרוב, זה יהיה מוסד פיננסי כלשהו, או כמה מוסדות, או פשוט בכיס שלנו. MMEX מתייג את המקומות אלו כחשבונות.

כאשר אנחנו מוציאים או מקבלים כסף, אנו רואים זאת כ תנועה, הסיבה להכנסה או להוצאה היא אצלנו סוג-אב. יהיו מקרים בהם נרצה להעביר כספים ממקום אחד למשנהו, כגון משיכה מכספומט, סוג תנועה זה מכונה העברה.

ניתן לפשט זאת כפי שמוצג בתרשים הבא:

עוד דבר אחד חשוב שיש לקחת בחשבון הוא המטבע בו נשתמש לבצע את התנועות.

עם כל הדברים האלה אחריהם יש לעקב, MMEX משתמש במסד נתונים כדי לאחסן וחבר בין כל הישויות האלה יחד.

### המלצות

אם הצפנתם את מסד הנתונים שלכם, אל תשכחו את הסיסמה.

מסד הנתונים אותו מייצרת MMEX, הידוע בשם קובץ `.mmb` , הוא קובץ שחשוב מאוד לשמור. בהתאם לנסיבות תכונות אבטחה כגון הצפנה יכולות להיות מיושמות. זה המקום בו אנו יכולים להצמיד סיסמה למסד הנתונים, במקרה זה נדרש להזין סיסמה בכל פעם שנפתח את MMEX.

כמו בכל מערכת מחשב, הנתונים שאנו מייצרים חשוב לנו, לכן יש צורך להגן עליהם נגד תקלות במערכת. ל MMEX יש מערכת גיבוי שיכולה לייצר עותק מתוארך בעת פתיחת מסד הנתונים ו/או לייצר עותק מתוארך של מסד הנתונים כאשר זוהו שינויים. נשמרים עד 4 גיבויים לכל מסד נתונים בעת אתחול המערכת ו/או עם זיהוי שינויים, ועם כיבוי המערכת.

- לגבות תמיד ובאופן קבוע את קובץ מסד הנתונים `.mmb` או `.emb`.
- לשמור תמיד עותק גיבוי בהתקנים חיצוניים אחרים כדי להתגונן מפני כשל חומרה.
- בעת שדרוג לגירסה החדשה של MMEX, יש לודא לפני השדרוג גיבוי קובץ מסד הנתונים `.mmb` או `.emb`.
- ניתן להשתמש בתפריט ``כלים` ← `אפשרויות…`` כדי להגדיר את רמת הגיבוי הנדרשת.

## יצירת מסד נתונים חדש

כאשר MMEX מאותחל, הוא ינסה לטעון את מסד הנתונים האחרון שנפתח. אם לא קיים מסד נתונים, למשתמש מוצגת אפשרות לפתוח מסד נתונים קיים, או ליצור אחד חדש.

במידה ורוצים ליצור קובץ מסד נתונים חדש, נא לבחור מהתפריט, ``קובץ` ← `מסד נתונים חדש``.

תדרשו להזין שם חדש עבור קובץ מסד נתונים`.mmb`, במיקום שתגדירו. קובץ מסד הנתונים החדש נוצר כעת ואשף מסד הנתונים החדש יוצג לעזור לכם לאתחל את מסד הנתונים החדש ולסייע ביצירת חשבון ראשון.

אשף מסד הנתונים החדש יבקש להגדיר את מטבע הבסיס ושם משתמש.

MMEX מגיע עם ערכת ברירת מחדל של מטבעות בה ניתן להשתמש, באופן שיתאימו להגדרות המטבע במדינה שלכם. חשבונות חדשים ישתמשו בהגדרה מטבע בסיס כברירת המחדל. דבר המאפשר לחשבונות המנוהלים במטבעות שונים לשקף את הערך במטבע הבסיס.

כדי לסייע בזיהוי מטרת מסד הנתונים, האשף יבקש שם משתמש. דרישה אופציונלית, שכן שם המשתמש משמש רק בתור כותרת בעמוד הבית ובדוחות.

מאוחר יותר ניתן יהיה לשנות הגדרות אלה ככל שישרש, על-ידי בחירת התפריט: ``כלים` ← `אפשרויות``.

שם מסד הנתונים מוצג בשורת הכותרת מה שיסייע להזכיר לנו איזה קובץ מסד נתונים פתוח. קובץ מסד הנתונים`.mmb` החדש אינו מוצפן.

## יצירת חשבון חדש

בעת יצירת קובץ מסד נתונים חדש, תתבקשו אוטומטית ליצור חשבון חדש.

השתמשו בסמל סרגל הכלים לבחירה מהירה של אשף הוספת חשבון.

כדי ליצור חשבון חדש, באופן ידני, יש לבחור מהתפריט ``חשבונות` ← `חשבון חדש``.

מה שיפעיל את אשף הוספת חשבון. האשף יסייע באיסוף המידע החשוב של שם וסוג החשבון. סוג החשבון אינו ניתן לשינוי, אך ניתן יהיה לשנות את שם החשבון בעת עריכת פרטי החשבון.

שם החשבון: הוא שדה חובה. ההמלצה היא לתת שמות יחודיים לחשבונות כך שישקפו את החשבונות בעולם האמיתי. דוגמה: יש לנו חשבון חיסכון וגם כרטיס אשראי ויזה בסיטיבנק. תוכלו לתת שמות כמו חיסכון סיטיבנק ו סיטיבנק ויזה.

סוג חשבון: MMEX תומך במספר סוגים של חשבונות.

חשבון עובר ושב
  זהו סוג החשבון הנפוץ ביותר ב MMEX, המכונה גם חשבון הבנק, הוא תומך בשלושה סוגים של תנועות. משיכות, הפקדות והעברות.
חשבונות טווח ארוך
  בדומה לחשבונות עובר ושב, עם החריג שהם מופיעים במקטע משלהם בעמוד הבית וניתנים להצגה או הסתרה לשימוש יומיומי רגיל. להסבר טוב יותר, ראו את דוגמת הגדרת חשבון.
  חשבונות אלו נותנים מענה לחשבונות מיוחדים כגון הפקדות מזומן לטווח קצר/ארוך, משכנתאות, הלוואות או חשבונות חיסכון נושאי הכנסות והוצאות שמצריכים רישום ומעקב. לחשבונות אלו מקטע יתרות משלהם בעמוד הבית. גם חשבונות אלו תומכים בשלושה סוגים של תנועות.
חשבונות השקעה
  סוג חשבון נוסף ש MMEX תומכת בו הוא חשבון השקעה. סוג חשבון זה מאפשר מעקב אחר ניירות ערך/אגרות חוב/קרנות נאמנות והשקעות נוספות שבבעלותכם.

על מנת להקים חשבונות בצורה מיטבית, צריך שימצא ברשותכם מידע לגבי יתרות החשבונות שברצונכם להקים. את המידע ניתן לחלץ מדפי הבנק העדכניים ביותר של חשבון העו"ש וחשבון נירות ערך. ניתן גם לנהל מידע נוסף על החשבונות הללו, אפשר להזין פרטים כגון מספר החשבון, מוחזק ב, כתובת אתר המרשתת, פרטי איש הקשר ופרטי הגישה לחשבון בצורה מקוונת. אפשר גם להזין הערות נוספות אודות החשבון בשדה ההערות.

לרוב החשבונות קיימת יתרה כל שהיא, נניח לדוגמה שבחשבון כרטיס האשראי קיימת יתרה בסך 2304.67 שח, ניתן להזין סכום זה בשדה יתרת פתיחה בחשבון. מכאן והלך, יש להזין תנועות אם תאריך מאוחר יותר מתאריך יתרת הפתיחה שהוזנה.

ניתן להגדיר את מצב החשבון כפתוח או כסגור. חשבונות סגורים, כשמם כן הם. הם אינם עוד פעילים. הגדרת מצב זה נועד בעיקר להפחית את העומס על תצוגת עץ החשבונות בחלונית הניווט. הגדרות קבעות נעשות על ידי שינוי אפשרויות המצג בתפריט, ``כלים`←`אפשרויות`` להסתרת חשבונות סגורים. ראו עצות אודות עץ ניווט.

מטבע: זוהי הגדרה ראשונית של מטבע הבסיס שנקבע בעת יצירת מסד הנתונים. ניתן להגדיר לחשבון מסויים מטבע שיהיה שונה ממטבע הבסיס.

ניתן לשנו את שער החליפין לבטבע מתפריט: ``כלים`←`נהול מטבעות``.

דוגמה: אתם חיים בארה"ב ומתנהלים בדולר ארה"ב, אך יש לכם חשבון בנק איטלקי המתנהל ביורו. רוב החשבונות שלכם מתנהלים בדולר ארה"ב. מהו הערך האמיתי (בדולר) של החשבון המתנהל בבנק האיטלקי? על ידי שינוי שער החליפין ליורו איטלקי, ניתן לקבל את הערך הנוכחי בדולרים של החשבונות המתנהלים ביורו.

כמו כן, נתן לסמן חשבונות כחשבונות מועדפים. שוב, הגדרה זו נועדה לשינוי אופן תצוגת החשבונות בעץ הניווט. ראו עצות אודות עץ ניווט.

#### דוגמה להגדרת חשבון

יש לנו חשבון חיסכון עם 1,250 שח, חשבון עו"ש עם 500 שח, מאסטרקארד, עם חוב של 250 שח, כרטיס ויזה בחובה של 475 שח, משכנתא של 230,965 שח וחיסכון ללימודים גבוהים לילדים נושא ריבית ביתרה נוכחית של 5,000 שח.

נגדיר את החשבונות הבאים:

סוג חשבון | שם חשבון | יתרת פתיחה
--- | --- | ---
עו"ש/חיסכון | חסכונות | 1,250 ש"ח
עו"ש | 500 ש"ח
מאסטרקארד | -250 ש"ח
ויזה | -475 ש"ח
טווח ארוך | משכנתא | -230,965 ש"ח
חיסכון לימודים | 5,000 ש"ח

בעמוד הבית תוצג יתרה בסך 1,025 ש"ח בגין חשבונות הבנק, ו- 225,965 ש"ח עבור חשבונות טווח ארוך

כאשר מתבצע תשלום מחשבון החיסכון לחשבון מאסטרקארד עם תנועת העברה, היתרה הכוללת בעמוד הבית תשאר ללא שינוי. כאשר התשלום מתבצע מחשבון מחיסכון לחשבון משכנתא, היתרה בעמוד הבית תשקף את תשלום. כעת ניתן לשקף את כמות הכסף על בסיס יומי. ניתן גם להגדיר תשלומים רגילים מחשבון חיסכון לחשבון המשכנתא באמצעות תנועות מחזוריות.

#### עצות אודות עץ הניווט

ככל שחשבונות נוספים נוצרים, עץ הניווט ועמוד הבית עשויים לגדול מאוד.

- הרחבת/כיווץ כל צומת חשבונות בעץ על ידי +/- בעץ הניווט.
- לחיצת עכבר ימנית בעץ הניווט, תאפשר הצגה זמנית של חשבונות או חשבונות מועדפים, שינוי הגדרות קבועות, וכן אפשרויות שימושיות אחרות.
- תצוגות אלה ניתנות לשינוי באופן זמני על מנת להציג או להסתיר מקטעים רצויים. לביצוע השינוי, יש לשנות את האפשרויות מתפריט: ``כלים` ← `אפשרויות` ←`אפשרויות תצוגה`` .

### עריכת פרטי החשבון

לאחר יצירת חשבון, ניתן לערוך כל אחד משדות מידע בחשבון בדרכים הבאות:

- מתפריט ``חשבונות` ←`עריכת חשבון``: רשימת החשבונות תוצג בכדי לבחור בחשבון הרצוי.
- בחירת שם החשבון בחלונית הניווט: לחיצת עכבר ימנית תציג את התפריט המוקפץ ממנו יש לבחור ב ``עריכת חשבון`` .

פעולה זו תציג את תיבת הדו-שיח 'פרטי חשבון' שבה ניתן לשנות שדות.

לאחר עריכת פרטי החשבון יש להקיש על ``אישור`` על מנת לשמור את פרטי החשבון.

## יצירת תנועה חדשה

לאחר יצירת חשבון חדש, ובחירת החשבון הרצוי מעץ הניווט או עמוד הבית, ניתן להוסיף תנועות חדשות לחשבון המוצג כדלקמן:

- באמצעות הלחצן ``חדש`` בתחתית מסך 'מצג חשבון'
- על ידי בחירת תנועה קיימת ושימוש בלחיצת עכבר ימנית לבחירת הפעולה המתאימה מהתפריט בחלון המוקפץ.

### תיבת דו-שיח תנועה עריכה/תנועה חדשה

תיבת דו-שיח זו תופיע עבור תנועות חדשות. השתמשו בדו-שיח זה כדי להזין את הפרטים הבאים:

תאריך
  בדרך כלל זה יהיה התאריך של התנועה. ברירת המחדל היא היום הנוכחי, אך ניתן לשינוי.
מצב
  ברירת מחדל תהיה 'ללא', אך ניתן לשנות ל- 'מותאם' בההגדרות בתפריט אפשרויות.
סוג
  סוגי תנועה:
  משיכה
    כאשר מבצעים תשלום שנחשב כהוצאה.
  הפקדה
    כאשר מתקבל כסף שנחשב להכנסה.
  העברה
    כאשר מתבצעת משיכה מחשבון אחד ומפקד לחשבון אחר. סוג תנועה זה אינו נלקח בחשבון בחישובי הכנסות/הוצאות.
סכום
  הזנת סכום התנועה. השדה הסכום השני משויך לתיבת הסימון המתקדמת והיא תופעל רק עבור תנועות מסוג העברה.
מתקדם
  בתנועות מסוג העברה, כאשר הסכום 'מחשבון' שונה מהסכום 'לחשבון', ההפרש נרשם בשדה הנפרד. יכול לשמש להפרשי שער בין מטבעות שונים בתנועה.
מצב תנועה
  לא מותאם
    תנועות שהוזנו מופיעות תחילה כלא מותאמות. כלומר, התנועות הללו טרם הותאמו כנגד דפי החשבון שהתקבלו מהבנקים/חברות האשראי.
  מותאם
    לאחר שהתנועות נבדקו ואומתו מול דפי החשבון, ניתן לסמנם כ'מותאם'.
  מבוטל
    אם הזנתם תנועה שהתבררה לבסוף כשגויה או שבטלתם את הפעולה, במקום למחוק אותה כליל, ניתן לסמנה כ'מבוטל' ובכך להשאיר תעוד של התנועה השגויה.
  למעקב
    מצב זה מסמן שנדרשת עוד פעולה להשלמת התנועה. לדוגמה, נניח שקבלתם פירוט חשבון מאחד המוסדות הפיננסיים (בנק, חברת אשרי) ושמתם לב שסכום אחת התנועות בדף החשבון שונה מזה שתעדתם במערכת. תוכלו לסמן את התנועה 'למעקב' את שתבררו את העינין עם המוסד הפננסי.
  כפילות
    המצב ישתנה אוטומטית לכפילות ככל שתזוהה כפילות.
מוטב
  זהו האדם או הישות שאליו הכסף הולך או ממנו מגיע.
  הקשה על לחצן המוטב תפתח את תיבת דו-שיח מוטבים. ניתן לבחור את המוטב מהרשימה או ליצור מוטב חדש לשימוש מיידי.
סוג-אב
  עדיף לא להשתמש באותם סוגי-אב גם להפקדות וגם למשיכות
  סוג-אב למעשה אוסף את מהות ההוצאה/הכנסה מהתנועות.
  הקשה על לחצן סוג-אב תפתח את דו-שיח סוג-אב. ניתן לבחור סוג-אב מחלונית הדו-שיח או ליצור סוג-אב חדש לשימוש מידי.
פיצול
  תיבת סימון זו תשפעל את דו-שיח פיצול תנועות
  פיצול תנועות מאפשר רישום למספר סוגי-אב בתנועה בודדת.
  כך שבתנועה אחת יהיו סוגי-אב של הכנסות והוצאות, שיוזנו כהפקדות ומשיכות, בהינתן שסך כל התנועה - הפקדות ומשיכות, תהיה מאוזנת וחיובית.
מספר תנועה
  לשדה זה ניתן להזין כל מספר/תו המשויכים לתנועה כגון מספר המחאה או מספר חשבונית.
הערות
  ניתן לתעד בשדה זה כל מידע או הערה הקשורים לתנועה. ניתן להיעזר בלחצן מתחת לשדה הערות לבחירה מרשימה, הערות שנעשה בהן שימוש תכוף.

### עדכון ועריכת תנועות

קימות מספר דרכים לעריכת תנועה קיימת:

- על ידי בחירת התנועה והקשה על לחצן ``עריכה``.
- הקשה כפולה על התנועה שנבחרה.
- הקשת ``אנטר`` על הבחירה.

כל אחת מהפעולות הללו יפתחו את חלונית דו-השיח 'תנועות' שתכיל את פרטי התנועה שנבחרה. כעת נבצע את השינויים ונקיש ``אישור`` לשמירת השינויים.

### סינון תנועות בחשבונות

מומלץ להיות זהירים כאשר מוחקים תנועות.

ניתן לסנן תנועות תוך שימוש במסננים קבועים, או על ידי מסנן התנועות ממצג החשבון. מה שיאפשר לנו להגביל את התנועות הגלויות על פי הגדרות המסנן. את התנועות המסוננות ניתן לבחור בקלות ולערוך אותם באופן פרטני.

ניתן גם למחוק את התנועות הגלויות הללו באצווה.

### התאמת ואיזון תנועות

לסימון תנועה כמותאמת, כל שנדרש זה לבחור את התנועה ולהקיש על מקש ``R``. לסימון תנועה כבלתי מותאמת, כל שנדרש זה לבחור את התנועה ולהקיש על מקש ``U``.

תנועות לא מותאמות
  המשמשעות היא שהם לא אומתו מול תדפיס חשבון מהמוסד הפיננסי.
תנועות מותאמות
  תנואה תחשב כמותאמת כאשר פרטי התנועה תואמים את אלו של המוסד הפיננסי.

ב MMEX תנועות מותאמות וכאלו שאינן מותאמות מוצגות עם צלמיות שונות. אם תנועות הבנק אינם נבדקים כנגד דף חשבון הבנק, ניתן לבחור להגדיר שבעת יצירת תנועות, ברירת המחדל תהיה 'מותאם'. מתפריט כלים ← אפשרויות ← אחר.

### סימון תנועות למעקב

לסימון תנועה 'למעקב', כל שנדרש זה לבחור את התנועה ולהקיש על מקש ה 'f' או 'F' במקלדת.

לחלק מהתנועות עשויות להיות בעיות שאחריהן נרצה לעקוב. לשם כך נסמן אותם בדגלון מצב ל'מעקב'. ב MMEX הם יסומנו בצלמית שונה.

### צבעים מותאמים אישית

ניתן להגדיר שבעה צבעים מותאמים אישית ממקטע הצבעים בתיבת דו-שיח אפשרויות. מחלונית חשבונות עו"ש/חיסכון, הקשה על ``Ctrl`+`1`` עד ``Ctrl`+`7`` תצבע את רשומת התנועה לצבע המותאם אישית בהגדרות. הקשה על ``Ctrl`+`0`` ישנו את הצבעים חזרה לצבע ברירת המחדל תנועה של mmex.

## שימוש במטבעות זרים

ניתן להשתמש במספר רב של מטבעות בMMEX, זאת בנוסף למטבע המדינה בה פועלים. בזמן יצירת מסד נתונים חדש, נדשר להגדיר את מטבע הבסיס למטבע הנהוג במדינה. במידה ומטבע המדינה אינו מופיע ברשימת מטבעות המחדל, ניתן להגדיר מטבע מותאם אישית.

MMEX מאפשרת לנ לעבוד עם יותר ממטבע אחת. לכל חשבון יש הגדרות מטבע משלו, זהו 'מטבע הבסיס' שיהווה את ברירת המחדל לכל התנועות בחשבון. כאשר מגדירים חשבונות עם מטבעות שונים, סכום בתנועה ישקף את המטבע של אותו חשבון.

לבחירה מהירה של תיבת דו-שיח ניהול מטבעות ניתן להשתמש בצלמית בסרגל הכלים
ניתן להשתמש ב `↑`/`↓` לניווט ברשימת המטבעות

ניתן לנהל מטבעות תוך שימוש בפריט התפריט: ``כלים` ← `` ארגון מטבעות`.

הוספת מטבע חדש:

1. שימוש בלחצן ``הוספה`` בתיבת דו-שיח מטבעות
2. מתן שם הולם למטבע החדש
   הערה: לא ניתן לשינות את שם המטבע, אך ניתן למחוק את המטבע במידה ולא נעשה בו עדיין שימוש.
3. עדכון ערכי מט"ח ב'ניהול מטבעות'.
4. שימוש בלחצן ``עדכון`` לשמירת השינויים לפני יציאה.

בשימוש בריבוי מטבעות, נדרש להזין את שערי המטבעות ביחס למטבע הבסיס. דבר שיאפשר לייצג את ערכי החשבון במטבע הזר בערכי מטבע הבסיס.

לעדכון שערי מטבעות, ניתן להשתמש בצלמית המטבעות בסרגל הכלים שיפתח את תיבת דו-שיח ניהול מטבעות ושם להקיש על עדכון מקוון.

## שימוש בסוגי-אב

סוגי-אב מציינים את הסיבה בגינה נעשתה ההוצאה או התקבלה ההכנסה.

סוג-אב משמש ככלל לרישום הכנסות או הוצאות. מאחר ו- MMEX מאפשר העברת כספים בין חשבונות, מומלץ להשתמש בסוגי-אב לתיעוד העברות. הדבר יאפשר לנו לדעת אילו כספים הועברו ולאיזה סיבה מסוימת, למשל תשלום הקרן בהלוואות. ההעברות בין חשבונות אינם נכללים בתמונה הכוללת כהוצאות או הכנסות. שימוש באותו סוג-אב להוצאות וגם להכנסות, עשוי לגרום לשיבוש בסכומי היתרות.

לדוגמה: אם נרצה לתעד את ערך השימוש ברכב, נקים את הבאים:

- סוג-אב: רכב
- תת סוג-אב:
  - דלק
  - אחזקה
  - רישוי
  - ביטוח
  - החזר הוצאות דלק

ארבעת תת סוגי-האב הראשונים משמשים לרישום הוצאות. במידה ואנחנו מקבלים החזרי הוצאות דלק מסיבה כל שהיא, נדרש להשתמש בתת סוג-אב 'החזר הוצאות דלק'. מה שיאפשר לקבוע בהחלטיות את הסכום הכולל אותו הוצאנו על דלק. זה יתבהר כאשר נשתמש בתקציבים.

### פיצול סוגי-אב

חלון משיכות: הפקדות מוצגות כמספר שלילי.
חלון הפקדות: משיכות מוצגות כמספר שלילי.

בעת הוספת תנועה חדשה, ניתן להשתמש ביותר מסוג-אב אחד לרשום התנועה. מוכר כ- פיצול סוגי-אב.

ככלל תנועת סוג-אב מפוצלת תהיה מסוג משיכה או הפקדה. למרות שסוגי-האב בתוך הפיצול, צריכים לשקף את סוג התנועה הכולל, בתוך הפיצול, כל סוג-אב יכול להיות מסווג כהפקדה או משיכה.

ניתן להציג בקלות סוגי-אב מפוצלים לתנועה, מהתפריט הצץ כאשר קיים ערך סוג-אב מפוצל.

### ניהול סוגי-אב

שימוש במקשים `↑`/`↓` לניווט בעץ.
שימוש בצלמית סרגל הכלים לבחירה מהירה של תיבת דו-שיח 'ניהול סוגי-אב'.

ניתן לנהל סוגי-אב תוך שימוש בפריט התפריט: ``כלים` ← `` סוגי-אב`. עם פתיחת תיבת דו-שיח סוג-אב, ניתן להוסיף סוגי-אב ותת סוגי-אב חדשים.

להוספת סוג-אב חדש:

1. בחירה בסוג-אב בשורש העץ (בחלק העליון)
2. נא להזין את שם סוג-האב החדש בתיבת המלל
3. השתמשו בלחצן ``הוספה``
4. הסוג-אב החדשה תופיע בחחתית העץ ותמויין מחדש כאשר תיבת הדו-שיח תפתח מחדש.

אל תשתמשו באותה סוג-אב עבור הכנסות והוצאות, מאחר וזה עשוי לגרום לחישובי יתרה שגויים.

להוספת תת סוג-אב חדש:

1. נא לבחור את סוג-האב לו תרצו לייצר תת סוג-אב
2. נא להזין שם תת סוג-אב בתיבת המלל
3. הקשו על לחצן ``הוספה``

לא ניתן למחוק סוגי-אב שכבר נרשמו אליהם תנועות.

ניתן לשנות שם סוג-אב/תת סוג-אב על ידי בחירתו מהרשימה, שינוי השם בתיבת המלל והקשה על לחצן ``עריכה``. בדרך דומה, ניתן גם למחוק סוג-אב/תת סוג-אב כל עוד לא נרשמו אליהם תנועות.

תחילה, יש לוודא שלא נרשמו תנועות לצרוף של סוג-אב/תת סוג-אב זה. על ידי:

- עריכת התנועה ושינוי סוג-אב/תת סוג-אב.
- מחיקת התנועה שנרשמה לסוג-אב/תת סוג-אב זה.
- העברת תנועות לסוגי-אב אחרים מתפריט: ``כלים` ← `העברה של…`←`סוגי-אב``, מכאן ניתן להעביר תנועות מסוג-אב מסוים לצרוף של סוג-אב/תת סוג-אב אחר.

פעולה זו תשחרר את סוג-האב מהתנועות כך שניתן יהיה למחוק אותו.

## שימוש במוטבים

מוטבים הם ישויות, (אנשים או חברות) להם אנו משלים בגין שרותים או טובין שרכשנו, או ישויות מהם אנו מקבלים כספים.

ניתן להשתמש במקשים `↑`/`↓` לניווט ברשימת המוטבים.
שימוש בצלמית סרגל הכלים לבחירה מהירה של תיבת דו-שיח 'ניהול מוטבים'.

ניתן לנהל מוטבים תוך שימוש בפריט התפריט: ``כלים` ← `` מוטבים`.

מתיבת דו-השיח 'ניהול מוטבים' ניתן להוסיף, לערוך או למחוק מוטבים.

להוספת מוטב חדש:

1. הזינו את שם המוטב בתיבת מסנן מוטבים
2. הקשה על לחצן ``הוספה``

``*`` משמש כתו כללי להחלפת ריבוי תווים במסנן. ``?`` משמש כתחליף לתו בודד במסנן.

ניתן גם לבחור מוטב מהרשימה ושימוש בלחצן``עריכה`` או ``מחיקה`` לביצוע הפעולה הרצויה.

לא ניתן למחוק מוטבים שכבר נרשמו להם תנועות.

תחילה, יש לוודא שלא נרשמו תנועות למוטב. על ידי:

- עריכת התנועה ושינוי המוטב.
- מחיקת התנועה שנרשמו למוטב זה.
- העברת תנועות למוטב אחרות מתפריט: ``כלים` ← `העברה של…`←`מוטבים``, מכאן ניתן להעביר תנועות ממוטב אחד למשנהו.

פעולה זו תשחרר את המוטב מתנועות כך שניתן יהיה למחוק אותו.

## ייבוא נתונים פיננסים

### יבוא מיישומון מרשתת

ל- MMEX ישומון מרשתת שדורש משאבים מזעריים אותם ניתן להתקין על כל שרת מרשתת PHP כגון NAS, אחסון משותף או התקנת PHP מקומית אחרת.

ניתן להוריד את כל הקבצים הנדרשים מעמוד פרויקט ישומון המרשתת.

לקבלת מידע נוסף לגבי התקנה והגדרה נא לעיין בעמוד וויקי של ישומון המרשתת.

להתחלת ישומון המרשתת נדרש רק:

1. לחלץ קובץ מקובץ ארכיב דחוס (זיפ) לתיקיה בשרת המרשתת או לטעון קבצים דרך FTP
2. לשנות שם קובץ `htaccess.txt` ב `.htaccess` (בווינדווז יש לבצע זאת מחלון מסוף בפקודת `CMD` ופקודת `שינוי שם`)
3. אפשור `PDO_SQLite` אם נדרש

לבסוף, יש לפתוח בדפדפן את כתובת הפורטן של התיקיה, למלא את ההגדרות ההתחלתיות, להזין פורטן תקין ו GUID בהגדרות MMEX (לשונית יבוא/יצוא).

בכל אתחול, MMEX יתחבר לישומן המרשתת לקבלת התנועות החדשות שיורדו וייובאו למסד הנתונים שעל שולחן העבודה.

כל ההגדרות הקשורות לתנועות יסונכרו אוטומטית לישומון המרשתת, כך שכל החשבונות, סוגי-האב והמוטבים יהיו זמינים להזנת תנועות חדשות.

### ייבוא מקובץ QIF

תבנית חלוף קויקן (QIF) הנו מפרט פתוח לקריאה וכתיבה של נתונים פיננסיים למדיה (כלומר קובץ). קובץ QIF טיפוסי יהיה במבנה הבא:

    !Type:type identifier string
    [single character line code]Literal String Data
    ...
    ^
    [single character line code]Literal String Data
    ...
    ^

כל רשומה מסתיימת בתו ^ (caret).

תבנית התאריך צריכה להתאים לזו של קובץ ה QIF, אחרת פריסת התאריך ב MMEX תכשל ויסתיים בתנועות עם תאריכים שגויים.

להלו דוגמת תנועת QIF:

    !Type:Bank Header
    D6/ 1/94 Date
    T-1,000.00 Amount
    N1005 number
    PBank Of Mortgage Payee
    ^ End of transaction

QIF ותיק יותר מחילוף פיננסי פתוח (OFX). מידע הוא אחד החסרונות העיקריים של QIF ומתבטא בעיקר בחוסר היכולת להתאים תנועות מיובאות כנגד החשבון הנוכחי. Qif נתמכת בדרך כלל על ידי מוסדות פיננסיים כדי לספק מידע להורדה לבעלי החשבון.

MMEX מסוגל לייבא תנועות מסוגי QIF מסוימים לתוך חשבון (ניתן למצוא את סוג תבניה QIF באמצעות עורך מלל)

סוג:בנק!
  תנועות חשבון בנק
סוג:מזומן!
  תנועות חשבון מזומנים
סוג: כרטיס אשראי!
  תנועות חשבון כרטיס אשראי

לאחר ייבוא מ- QIF, שדה מצב בכל התנועות יסומנו בדגל 'למעקב'. ניתן לסמן את הכל התנועות בדגל זה מפקודת הגדרות מרובות, במצג חשבון, מהתפריט שנפתח בהקשה ימנית.

### ייבוא מתבנית CSV אוניברסלית

כדי להקל על משתמשים בבעית העיצוב מראש של התנועה הבנקאית בקבצי CSV לתבנית קבוע שMMEX דורש, MMEX מאפשר גם לייבא קבצי CSV שבו סדר השדות חופשי לחלוטין.

תנועות מקובץ CSV, ניתן לייבא רק לחשבון MMEX בודד.

על מנת להשתמש בתבנית יבוא זו, יש לבחור בחשבון שאליו רוצים לייבא ולאחר מכן לבחור את סדר השדות בקובץ ה-CSV על ידי בחירה מתוך רשימת השדות האפשריים. MMEX ייבא כעת את קובץ ה-CSV באמצעות מידע התבנית שצויינה.

אין צורך לכלול יתרות בקובץ CSV.

MMEX יכול ליבא מגוון רחב של תבניות. אחד מהם הוא קובץ בתבנית CSV קבוע. תבנית קובץ זו מתאימה בדיוק לתבנית ה CSV בה MMEX יכול לייצא. לכן זה יכול להיות מאוד שימושי בהעברת נתונים מקובץ `mmb.` למשנהו. כדי לראות בקלות את התבנית של ה-CSV, ניתן לנסות לייצא חשבון לקובץ CSV ולאחר מכן לנתח התבנית שנוצרה.

אפשרויות שדות ה CSV הן כדלקמן:

תבנית התאריך צריכה להתאים לזו של קובץ ה QIF, אחרת פריסת התאריך ב MMEX תכשל ותסתיים בתנועות עם תאריכים שגויים.

תאריך
  תאריך התנועה
מוטב
  נמען התנועה. בתנועת העברה, יציין את החשבון ממנו בוצעה ההעברה או החשבון אליו בוצעה ההעברה.
סכום (+/-)
  סכום התנועה. במידה והסכום חיובי, זוהי הפקדה, אם הסכום שלילי זוהי משיכה (קיימת אפשרות להפוך זאת)
סוג-אב
  סוג-אב התנועה
תת סוג-אב
  תת סוג-אב התנועה
הערות
  הערות תנועה
מספר
  מספר תנועה
משיכה
  סכום חיובי שנחשב כמשיכה. לא להשתמש אם מזינים סכומים ב (+/-)
הפקדה
  סכום חיובי שנחשב כהפקדה. לא להשתמש אם מזינים סכומים ב (+/-)
לא חשוב
  להתעלם משדה זו

או שניתן לשנות את המפריד בו MMEX יעשה שימוש על ידי בחירת `כלים ← `אפשרויות…`← `אחר``.

בעת יצירת קובץ CSV, חשוב להסיר את הפסיקים מכל הסכומים. ניתן לעשות זאת בכלות תוך שימוש בתוכנת אקסל או אופנאופיס קאלק.

לאחר ייבוא מ- QIF, כל התנועות יסומנו בדגל 'למעקב' בשדה המצב. ניתן לסמן את הכל התנועות בדגל זה מפקודת הגדרות מצב מרובות, מהתפריט שנפתח בהקשה ימנית במצג החשבון.

### ייבוא מקובץ XML

היבוא יתבצע מהגיליון הראשון בחוברת העבודה.

על מנת לזהות את קובץ ה-XML ביבוא מ- XML, יש להשתמש באקסל בקובץ מסוג XML Spreadsheet 2003. זוהי השיטה המומלצת במידה ורוצים ליבא תנועות מאקסל. שיטת היבוא ובחירת השדות שייובאו זהה לזו שביבוא מ CSV.

## יצא נתונים

### ייצוא לקובץ CSV

ניתן ליצא את התנועות מהחשבון לקובץ CSV בודד.

MMEX יכולה לייצא לקובץ בתבנית קבועה מסוג CSV. תבנית קובץ זו זהה בדיוק לתבנית ה CSV בה MMEX יכול לייבא. אפשרות זו עשויה להיות שימשית בהעברת נתונים מקובץ מסד נתונים `.mmb` אחד למשנהו. כדי לראות בקלות את התבנית של ה-CSV, ניתן לנסות לייצא חשבון לקובץ CSV ולאחר מכן לנתח את התבנית שנוצרה.

התבנית הכללית היא כדלקמן:

תאריך
  תאריך התנועה
מוטב
  הנמען של התנועה. במקרה זה של תנועת העברה, זה מסמל את שם החשבון ממנו בוצעה ההעברה או, את החשבון אליו בוצעה ההעברה.
סוג תנועה
  יכול להיות משיכה או הפקדה
סכום
  סכום התנועה כמפסר חיובי
סוג-אב
  סוג-אב התנועה
תת סוג-אב
  תת סוג-אב התנועה ככל שקיים כזה (אחרת ריק)
הערות
  הערות תנועה

### ייצוא לקובץ XML

ניתן ליצא את התנועות מהחשבון לקובץ CSV בודד.

ניתן ליצא את MMEX לקובץ XML. תבנית קובץ XML תואם לאקסל ואקסל מסוגל לקרוא אותו. המבנה הכללי זהה לזה של CSV.

### ייצוא לקובץ QIF

למרות שתנועות העברה ירשמו לחשבון בודד, הן לא יתפקדו כראוי.

MMEX יכולה ליצא חשבון לקובץ בתבנית QIF. תבנית זו יכולה לשמש גם לרישום תנועות מחדש לתוך חשבון.

## תנועות מחזרית

תנועות מחזוריות הן תנועות יעודות הניתנות להגדרה כך שיזינו תנועות למסד הנתונים בזמן עתידי כל שהו. לרוב, תנועות אלו יקרו במרווחי זמן קבועים כגון תשלום הוצאות קבועות.

על מנת להשתמש בדוחות תזרים מזומנים, נדרש ליצור תנועות מחזוריות.

תנועות אלו:

- מוצגות בעמוד הבית כ 'תנועות עתידיות' בטווח של 15 יום לפני תאריך היעד.
- ניתנות להגדרה כך שירשמו באופן אוטומטי בתאריך היעד.
- ניתנות להגדרה כך שידרשו את התערבות המשתמשים ויאפשרו בתאריך היעד- עריכת סכום, מוטב, סוג-אב, שדה מצב ותאריך ככל שידרש.

ניתן לגשת לתנועות מחזוריות מסרגל הניווט או מתפריט ``כלים`←`תנועות מחזוריות``. יציג את עמוד התנועות המחזוריות.

ליצירת תנועה מחזורית חדשה, יש להשתמש בלחצן ``חדש``:

הזנת תנועה מחזורית טרם מועד היעד שלה, תציג אותה בחשבונות המשוייכים בגופן אפור עד שיגיע תאריך היעד.

1. הגדרת פרטי התנועה המחזורית.
   1. הגדרת תדירות המחזור, יומי, שבועי, חודשי וכן הלאה.
   2. תזמון תנועות
      - תדירות: בכל X ימים/חודשים
        1. הגדרת תאריך התחלה של המופעים.
        2. הגדרת התקופה בימים או חודשים בהתאם לבחירה.
        3. שינויים בתקופה ישפעלו את לחצן ``הבא``. לאחר שהתנועה הוזנה בריצה המחזורית במועד שנקבע, המופע ישנה מצב ללא פעיל.
        4. נא להשתמש בלחצן ``הבא`` לקידום התאריך ל'תאריך היעד,.
      - מחזורים: בכל X ימים/חודשים
        1. הגדרת התאריך למופע הבא.
        2. יש להזין את מספר המחזורים של התנועה בשדה 'תשלומים שנותרו'. השארת השדה ריק: מחזורים עד אין-סוף.
2. סימון התיבה קובע באם המשתמשים יידשרו לאשרר את רישום התנועה בתאריך היעד.
3. הגדרת מקטע פרטי התנועה, זבים לאופן יצירת תנועה חדשה.

## מניות ונירות ערך

MMEX מאפשרת מעקב אחר ניירות ערך ומניות. יתרת ניירות הערך יצטרפו ליתרת הערך הפיננסי.

למידע נוסף נא לעיין בניירות ערך, מניות, דיבידנד ממניות ב MMEX

## ניהול נכסים

MMEX מאפשרת מעקב אחר נכסים ורכוש קבוע כמו, קרקע, בתים, דירות, מכוניות ואחרים. ניתן להגדיר שיעור פחת או שבח לפיו ישתנה ערך המקורי של כל נכס בכל שנה, או להגדירו ללא שינוי בערך המקורי.

סך כל ערך הנכסים יתווסף לערך הפיננסי הכולל.

לנכסים ניתן לגשת מ ``כלים` ← `נכסים``. או מתפריט הניווט.

יצירת נכסים נעשית מחלון 'ניהול נכסים'.

- יצירת נכס חדש תאפשר גם יצירתחשבון נכס.
- נכס חדש ייצר גם תנועה חדשה לחשבון הנכס או לכל חשבון אחר.

תנועת נכס תתווסף לנכס ותקושר לחשבון.

- תנועת נכס חדשה תיעשה על ידי בחירת נכס והוספת תנועה.
- עריכת תנועת נכס תתאפשר על ידי עריכת התנועה מתוך החשבון אליו נרשה התנועה.
- ניתן לשייך תנועות רגילות לנכס בזמן יצירת חשבון הנכס.
- ניתן לנהוג בתנועת נכס כהכנסה/הוצאה או כתנועת העברה כתלות במצב תיבת הסימון "העברה".

## תקצוב

תקצוב ב- MMEX

## דוחות

MMEX מאפשרת מגוון דוחות. בחירת הדוח המתאים תחת צומת הדוחות שבסרגל הניווט. חלק מהדוחות דורשים הזנות משתמש וחלק לא.

### דוחות שנת כספים

כברירת מחדל תחילת שנה פיננסית מתחילה בראשון ביולי של כל שנה.

ככלל, דוחות אלו אינם מחושבים מתחילת השנה הקלנדרית, הם מופיעים כענפים של כותרות הדוח. דוחות אלו מכסים:

1. שנה פיננסית קודמת.
2. שנה פיננסית נוכחית.

ניתן לשנות את התאריך כך שיתחיל בכל יום ובכל חודש בתקופה של 12 חודשים' מתפריט ``כלים`←`אפשרויות`←`כללי``.

### דוחות תנועות

ניתן להשתמש במסנן התנועות גם לדוח תנועות.

מה שיאפשר לחולל דוחות מסוימים על בסיס מאפיינים בשליטת המשתמשים.

דוח תנועות משמש בדרך כלל לאיתור תנועות מסוימות בחשבונות מסוג 'עובר ושב' או 'חיסכון'. הדוח יכול גם לשמש להצגת פרוט של חשבון מסוים.

ניתן להדפיס או לשמור דוח תנועת כקובץ HTML.

#### תנועות העברה ב'דוח תנועות'

מאחר ותנועת העברה מהווה משיכה מחשבון אחד והפקדה לחשבון אחר, דוח תנועות שרץ על מספר חשבונות מאבד את נקודת הייחוס לקביעה האם התנועה היא הפקדה או משיכה.

כאשר דוח תנועות רץ על חשבון מסויים, יחולל דוח שמתאים לפרטי החשבון. נקודת הייחוס להעברות ידועה לדוח זה, דבר שישתקף בדוח ביתרה עדכנית.

### דוחות תזרים מזומנים

לשימשוש בדוחות תזרים מזומנים, נדרש ליצור תנועות מחזוריות.

הדוח משקף את 'כמות' המזומנים הזמינים, בהתבסס על התחייבויות עתידיות.

הדוח משתמש בתנועות מחזוריות לחשבונות השונים ויחזה תזרים לעשר שנים קדימה על בסיס חודשי. על בסיס התשלומים הנוכחיים, תיווצר תחזית מזומנים שתהיה זמינה לשימוש בכל חודש.

### מנהל דוחות כללי

מנהל דוחות כללי

### הדפסת דוחות

אפשר להשצמש בהגדרות עמוד לתבנות העמוד ככל שנדרש.

כל הדוחות הנתנים לצפיה, אפשר גם להדפיס למדפסת.

ממצב צפיה בדוח, ניתן להדפיסו מתפריט `קובץ ← `הדפסה…``.

## אפשרויות MMEX

ניתן לשנות כמה התנהגויות זמן-ריצה של MMEX על-ידי שינוי האפשרויות בתיבת הדו-שיח 'אפשרויות'.

גישה מהתפריט `כלים` ←`אפשרויות`.

### חלונית כללית

שם משתמש
  שדה זה משמש ככותרת לעמוד הבית ולדוחות.
  השארת שדה זה ריק, תסיר את כותרת עמוד הבית והדוחות.
מטבע בסיס
  הגדרת מטבע הבסיס תשמש גם לקבוע את מטבע מסד הנתונים. חשבונות פרטניים ישתמשו במטבע זה כברירת מחדל, אך ניתן יהיה לשנות מטבע בסיס בחשבונות מסוימים על פי הצורך.
תבנית תאריך
  הגדרת תבנית תאריך משמשת לקביעת אופן הצגת תאריכים וגם את אופן פריסת התאריך ביבוא נתונים מקובצי QIF, CSV
שנת כספים
  קובע את היום והחודש של תקופת שנת כספים, זאת בשונה משנה קלנדרית. משמש בתקצוב ודיווח.
שימוש בתאריך מקורי…
  כאשר מבצעים העתקת תנועה במצג חשבון, יש לאפשר אופציה זו כדי שהתאריך ילקח מהתנועה המועתקת.
שמוש בצליל תנועה…
  יש להפעיל על מנת להשמיע צליל בכל פעם שתנועה נרשמת.

### חלונית אפשרויות תצוגה

תנועות גלויות
  קובע אילו תנועות יוצגו כבררית מחדל במצג החשבון.
מקדם קנה מידה HTML
  יקבע את גודל הגופן בעמוד הבית ובדוחות.
צבעים מוגדרים אישית
  מאפשר התאמת צבעים על פי העדפותינו.

### חלונית רשת

הגדרות אפליקציית רשת
  הגדרת פורטן ו GUID של ישומון המרשתת כך שיאפשר סנכרון נתונים. נתן למצוא את המשתנים בעמוד המדריך של ישומון המרשתת.

### חלונית אחרים

אתר הבית של שערי נ"ע
  לחצן 'רענון' משתמש בפורטן זה בעמוד, השקעות בנירות ערך. כתות פורטן זה משמש גם בחלון דו-השיח ניר ערך 'עריכה/חדש', להצגת רשימת נירות הערך בעמוד המרשתת. כתובת ברירת המחדל היא 'yahoo finance'. ניתן גם להגדיר כתובות אחרות על פי הצורך.
תיבת דו-שיח אפשרויות תנועה חדשה
  שינוי ברירות המחדל לחלון דו-השיח 'תנועות עריכה/חדש'
גיבוי מסד הנתונים
  מגדיר את אופן יצירת הגיבויים באתחול MMEX.
  יצירת גיבוי חדש עם הפעלת MMEX
    באתחול MMEX, מסד הנתונים יועתק לקובץ חדש עם תאריך של 'היום'.
    הקובץ לא יידרס באתחול הבא של MMEX. לאחר שיצטברו יותר מ 4 קובצי גיבוי, הקובץ הישן ביותר ימחק.
  גבוי מסד הנתונים ביציאה
    בעת יציאה מ MMEX, מסד הנתונים הנוכחי יועתק לקובץ גיבוי עם תאריך של היום בו נתגלו שינויים במסד הנתונים. אם שינויים התבצעו באותו היום, קובץ הגיבוי יידרס על ידי קובץ גיבוי עדכני. לאחר שיצטברו יותר מ 4 קובצי גיבוי, הקובץ הישן ביותר ימחק.
מפריד CSV
  משמש כתו מפריד בפריסת קובץ CSV. שימושי בעת שינוי תו מפריד ברירת מחדל `,` כאשר מטבעות מכילים `,` כמפריד עשרוני.

## שאלות נפוצות

### כיצד ניתן לתרום?

תוכלו לתרום על ידי:

- דיווח על תקלים
- תרגום לשפות שלכם
- עזרה בהפצת השמועה
- אם אתם מומחי C++ או JS, על ידי הרחבת ושיפור הקוד.
- ואם אתם מאוד מרוצים כי חסכתם המון כסף בשימוש ב MMEX, אתם יכולים לתרום כסף לפרויקט.

### מה פשר צרוף האותיות 'EX' בשם התוכנה?

במקור התכנה נכתבה למטרות פרטיות ונקראה מנהל כספים. היא נכתבה ב .NET יותר כתרגיל לימודי מאשר פתוח רציני של תוכנה. היא צמחה הרבה מעבר לאפיון המקורי. התכנה הוקפאה והחלה עבודה על גרסה חדשה בעלת ממשק ותכונות דומות, אבל בשפת C++.

בדרך כלל מיקרוסופת מכנה את גרסאות משופרות של API שלה בסיומת Ex כגון `משהו()` ו `משהוEx()`. אני פשוט אמצתי את המודל שלהם ודחפתי 'Ex' לסוף השם.

### האם תבנית `.mmb` היא קינינית?

לא. תבנית קובץ `.mmb` אינה קינינית.

לאחסון הנתונים MMEX משתמש במסד נתונים SQLite. המשמעות היא שקובץ `.mmb` הוא מסד נתונים SQLite רגיל. SQLite הוא אחד ממסדי הנתונים היחסיים הזעירים והחינמיים הקימים ויש 'טונות' של כלים המאפשרים גישה ופתיחה של מסד הנתונים. SQLiteSpy ו QLite Browser הם רק שנים מהכלים הללו. לאחר פתיחת מסד הנתונים בשימוש באחד מהכלים הללו, ניתן לעשות כל דבר עם הנתונים.

### האם הנתונים שלי בטוחים?

כן. הנתונים בטוחים לחלוטין.

הנתונים נשמרים בקובץ הנתונים על המחשב (או התקן ה USB במידה ו MMEX הותקן במצב נייד). לשכבת הגנה נוספת, ניתן להצפין את מסד הנתונים. ההצפנה תגן על קובץ מסד הנתונים בססמה כך שהגישה למסד הנתונים, מ MMEX או כל תכנה אחרת, יחייב הזנת הססמה.

### האם ניתן להפעיל את MMEX מהֶחְסֵן נַיָּד?

כן.

MMEX הוא ישומון נייד שמשמעותו היכולת לפעול ללא התקנה, למשל מהחסן נייד. במידה ו MMEX מצא קובץ מסוג mmexini.db3 הוא יניח שמדובר ביישום נייד. ניתן להעתיק את קובצי MMEX להחסן USB נייד ואת קובץ הנתונים שלכם mmexini.db3 לספרית MMEX באותו החסן נייד.

להפוך את MMEX לנייד:

- בווינדווז (בהנחה ש `F:\` הוא התקן החסן נייד)
  1. העתקת `C:\Program Files\MoneyManagerEx` ל `F:\`
  2. העתקת `%APPDATA%\MoneyManagerEx\mmexini.db3` ל `F:\MoneyManagerEx`
  3. העתקת קובץ מסד הנתונים לתקיה כל שהיא על `F:\`
- במערכות UNIX (בהנחה ש `/media/disk` הוא התקן החסן נייד)
  - קמפול MMEX מקוד המקור כמקובל ולהפעל את פקודות הבאות:

        make install prefix=/media/disk
        cp ~/.mmex/mmexini.db3 /media/disk/mmex/share/mmex

  - או להעתיק את MMEX שכבר הותקן ב `/usr`:

        cp /usr/bin/mmex /media/disk/mmex/bin
        cp /usr/share/mmex /media/disk/mmex/share
        cp /usr/share/doc/mmex /media/disk/mmex/share/doc
        cp ~/.mmex/mmexini.db3 /media/disk/mmex/share/mmex

### איך אני יכול להיות בטוח ש MMEX לא מנסה לגונב את המידע הפיננסי הרגיש שלי?

ככלל, בכל תכנת קוד סגור, אנחנו נאלצים להסתמך על המילה של החברה היצרנית בכל הקשור לאבטחת המידע שחנו. אבל מאחר ו MMEX כתובה קוד פתוח, ניתן לבדוק טענה זו בעצמנו.

גם אם אנחנו לא מומחי C++, אתם יכולים להיות סמוכים ובטוחים שלכ אחד יכול לגשת לקוד בכל זמן ולאמת את חוקיות כוונות MMEX.

ניתן לנטרל שליחה אנונימת של מידע אודות שימוש מטפריט ``כלים` ← `אפשרויות` ← `רשת``.

MMEX מתחברת למרשתת רק כדי לשלוח סטטיסטיקת שימוש אנונימית, או לבדיקת עדכונים. להלן דוגמה לפריט מידע ש MMEX תשלח:

גירסה | מערכת הפעלה | שפה | ארץ | רזולוציה | מועד התחלה | מועד סיום
--- | --- | --- | --- | --- | --- | ---
1.3.0 נייד | חלונות 8 (בניה 9200) מהדורת 64-bit | אנגלית | ארצות הברית | 1366x768 | 2014-05-01 09:00:00 | 2014-05-01 09:01:30

### איך אני מדפיס דפי חשבון מ MMEX?

כדי להדפיס דף חשבון עם תנועות לפי קריטריונים כל שהם, ניתן להשתמש במסנן תנועות כדי לבחור את התנועות הרצויות ולאחר מכן בחירת בהדפסה מתפריט ``קובץ` ← `הדפסה…``.

למסנן התנועות ניתן לגשת מ``דוחות` ← `דוח תנעות`` בסרגל הניווט, או מלחצן הניווט המהיר בפינה השמאלית העליונה של MMEX.